Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 275

12. évfolyam Évi óraszám: 128 óra Belépő tevékenységformák Az Öltözködéskultúra keretében a divattervezés fogalmának, a tervezők szerepének megismerése a kollekciók tervezésében és összeállításában. A divattrendek fogalmának, szerepének, jelentőségének, alkalmazási területeinek meghatározása, a mindenkori divat értékelése. A könnyűiparban alkalmazott anyagok témakörben a textíliák, bőrök, szőrmék bemutatása minták, tárgyak, leírások alapján, gyártási elvük megismerése, valamint a különféle anyagok csoportosítása szerkezetük és felhasználási területük alapján. A Gyártásszervezési ismeretek a könnyűiparban témakörben a könnyűipari szakmacsoporthoz tartozó szakmák gazdaságban betöltött szerepének, szervezeti felépítésének megismerése, valamint meghatározott termék előállításához kapcsolódó gyártásszervezési feladatok meghatározása. A Gazdasági alapismeretek témakörben gazdasági környezetünk megismerése során a gondolkodásmód fejlesztése, gazdasági szemlélet kialakítása. A témakörbe tartozó alapfogalmak, alapvető jogszabályok megismerése, tájékozódás a témakörre vonatkozó kiadványokban. 2001/28/II. szám Öltözködéskultúra Témakörök Tartalmak Divatismeret A divattervezés fogalma, feladatai. A divatirányzatok kialakulásának folyamata. A divattrend fogalma, szerepe, jelentősége. Korunk öltözködéskultúrája Korunk öltözködésének kialakulása. A női öltözékegyüttesek alapvető ruhadarabjai és kiegészítői. Az alapvető férfiruházatok és kiegészítői. Gyermekek és fiatalok öltözékei. Munkahelyi viseletek, forma- és munkaruhák. Divattrendek hatása az öltözködésre. Életkornak, funkciónak, egyedi elvárásoknak megfelelő alapruhatárak kialakítása. A könnyűiparban alkalmazott anyagok Témakörök Tartalmak A fonás, cérnázás A fonalgyártás műveletei, fonalfajták. A cérnagyártás műveletei, cérnafajták. A szövés A szövés — a szövéssel kapcsolatos alapfogalmak, az előkészítő műveletek, a szövőgép működése. A szövetek szerkezete. A kötés A kötés és a hurkolás elve, a vetülékrendszerű és a láncrendszerű kelmék. Nemszőtt kelme gyártása Alapfogalmak. A nemszőtt kelmék gyártásának elve, fajtái, felhasználásuk. Bőrgyártás, műbőrgyártás A bőrgyártás folyamata, a kikészítés műveletei. Gyártásszervezési ismeretek a könnyűiparban Témakörök Tartalmak A textil-, a ruha-, a bőr-, a cipőipar helye a gazdaságban Az egyes cégek, üzemek feladata, jellege, szervezete. A szervezés általános kérdései Szervezési alapismeretek (fogalma, feladata, tagolása, a szervezési munka csoportosítása). A szervezőmunka feladata, szakaszai. Az egyes könnyűipari termékek készítési és gyártási munkafolyamatainak vázlatos elemei. Az egyes termékek készítésének munkafolyamata kisüzemben A kisüzemi munkafolyamat feladata, elemei. A munkafolyamat kialakításának feltételei (vezértermék, termelési volumen, létszám-, gép-, berendezés- és területszükséglet). A munkafolyamat kialakítása, a berendezés szempontjai, vázlata. 2001/28/II. szám Témakörök Tartalmak A gyártás-előkészítés munkafolyamata A gyártás-előkészítés, a gyártmánytervezés, a nyersáru-raktározás feladata, elemei. A raktár készlete, készletgazdálkodás. A gyártás műszaki előkészítésének feladata, elemei. A gyártás technológiai előkészítésének feladata, elemei (oszthatatlan műveletsor, létszámszükséglet, ütemidő, műveletosztás, szalagbeosztás, leterhelés, munkamódszer-meghatározás, szervezési mód kiválasztása). A szabás A szabászati munkafolyamat elemei, szervezési lehetőségei (szervezete, kialakítása). A termelési főfolyamat feladata A munkafolyamat kialakításának feltételei, a munkahely, a munkahelyszervezés, a továbbítás, a betanítás, a munkahely munkával való ellátása. A szervezés alapjai, a munkafolyamat üteme és a munkadarabok továbbítása. A leggyakoribb szervezési módszerek. A gyártás befejezése, a befejezés feladatai A befejezés munkafolyamatának elemei. A készáru-raktározás, a készáruraktár feladatai A készáru-raktározás munkafolyamatának elemei. A minőség, a minőségbiztosítás A minőség fogalma, jelentősége. A minőség biztosítása, minőségügyi rendszer. A minőség-ellenőrzés feladata, területei, módszerei. A minőség tanúsítása, szabályozása. A munka normázása A norma fogalma, fajtái kifejezési mód, terjedelem és készítés szerint. Az időméréses norma kidolgozása. A normaalap fogalma, készítése, felhasználása. A normák alkalmazása, karbantartása, ellenőrzése. Gazdasági alapismeretek Témakörök Tartalmak Vállalkozási alapismeretek A vállalkozások lényege és belső struktúrája. A vállalkozások célja, működése, a tulajdonlás jelentősége. A vállalkozások társadalomban betöltött szerepe, a vállalkozások létrehozásának feltételei, a vállalkozások belső struktúrája. A vállalkozások külső feltételrendszere, a vállalkozások gazdaságirányítási környezete, a vállalkozások jogi környezete, a vállalkozások pénzügyi környezete — a bankrendszer és működése. A vállalkozási formák Az egyéni vállalkozás. A betéti társaság. A korlátolt felelősségű társaság. A részvénytársaság. Egyéb szervezeti formák. A gazdasági társaságok működésének életszakaszai A vállalkozások alapítása, működése, működtetése. A vállalkozások átalakulása. A csőd és a talpra állás. A felszámolási eljárás. A jogutód nélküli megszűnés, végelszámolás. Az emberi erőforrás Az emberi erőforrás alapjai (a munkaerő-szükséglet meghatározása és módszerei, a munkaerő-tervezés folyamata, a motiváció és anyagi ösztönzés, a karrier és tervezése, a vezetés lényege, a vezetői magatartás). A szervezés (általános alapfogalmak, a saját és a beosztott munkájának megszervezése, alapvető irányítási módszerek). Kommunikáció (a kommunikáció elmélete és alkalmazási formái). 2001/28/II. szám Témakörök Tartalmak A jog, munkajog A Munka Törvénykönyve (alapfogalmak), alapvető munkajogi kérdések. A Polgári Törvénykönyv (kötelmi jog, szerződéstípusok a gazdasági életben). Marketingismeretek A marketing fogalma, a marketinggel kapcsolatos fogalmak. Szükségletek, igények, kereslet, termék, hasznosság, érték és elégedettség, csereügyletek, kapcsolatok. Marketing és a piaci szereplők. A marketing szerepe az üzleti életben és a társadalomban. A piac fogalma, típusai, mérete, kiválasztása. A fogyasztói piac és a szervezeti piac. A fogyasztói szokások. A továbbhaladás feltételei Öltözködéskultúra: A tanulók mutassák be a divattervezés fogalmát, feladatait, a leghíresebb divattervezőket. Tudják meghatározni a divattrendek fogalmát, szerepét, jelentőségét, alkalmazási területeit, az aktuális divatirányzat jellemzőit. Állítsanak össze és élőszóval is kísérve mutassanak be a helyzethez, a funkcióhoz, a viselőhöz illeszkedő öltözeteket. A könnyűiparban alkalmazott anyagok: A tanulók tárgyak, anyagminták alapján ismerjék fel és mutassák be a könnyűipar meghatározó fontosságú anyagait, rendeljék össze leírásukkal, adott gyártási technológiákkal, feldolgozhatósági tulajdonságaikkal. Ismerjék a szövetgyártás elvét, és tudják ábrázolni a különféle alapkötésű szövetek szerkezetét négyzethálós módszerrel. Ismerjék a könnyűiparban alkalmazott legjellemzőbb anyagok feldolgozását befolyásoló tényezőket. Tudják ismertetni a bőrgyártás folyamatának lényeges elemeit, a bőrök kikészítő műveleteinek fajtáit és ezek környezeti hatását. Gyártásszervezési ismeretek a könnyűiparban: A tanulók ismerjék a könnyűipari szakmacsoporthoz tartozó szakmák gazdaságban betöltött szerepét, általános szervezeti felépítését. Szöveges ismertetések során alkalmazzák helyesen a szervezéssel kapcsolatos alapfogalmakat, szakkifejezéseket. Mutassák be a termékkészítés és -gyártás munkafolyamatát. Tudják meghatározni a gyártás-előkészítés lényegét, és tudják felsorolni a munkafolyamat elemeit. Ismertessék a gyártási főfolyamat meghatározó szerepét. Tudják ismertetni a munkahelyszervezés fontosságát, a sorozatgyártás jelentőségét. Sorolják fel a termék befejező feladatait, tudják ismertetni azok jelentőségét. Tudják felsorolni a raktározási munkafeladatokat. Helyesen határozzák meg a minőséggel és a minőségbiztosítással kapcsolatos fogalmakat, a minőség fontosságát a termék eladhatósága szempontjából, a minőség-ellenőrzés és a minőségbiztosítás jelentőségét, a munkanormával kapcsolatos alapfogalmakat. Gazdasági alapismeretek: A tanulók sorolják fel a vállalkozási formákat, ismertessék azok jellegzetességeit, előnyeit, hátrányait, a vállalkozások célját, működését. Mutassák be az üzleti vállalkozások társadalomban betöltött szerepét, a vállalkozások gazdasági környezetének jellemzőit, szervezeti formáit, a vállalkozások alapításának feltételeit és működésük sajátosságait. Tudják felsorolni és a lényegét ismertetni a vállalkozások fordulópontjainak (átalakulás, csőd, felszámolás, jogutód nélküli megszűnés) és ezek szabályainak. Tudják meghatározni a munkaerő-szükséglet módszereit, a munkaerő-tervezés folyamatát. 2001/28/II. szám Ismertessék az anyagi ösztönzés és motiváció lehetőségeit, a különböző bérezési formákat, a karriertervezés fogalmát, szabályait, a vezetés lényegét, a vezetői magatartás követelményeit, tudják megszervezni saját és beosztottjaik munkáját. Tudjanak a helyzetnek és a célnak megfelelően kommunikálni. KÖNNY ŰIPARI SZAKMACSOPORTOS ALAPOZÓ GYAKORLATOK 11—12. évfolyam Célok és feladatok A Könnyűipari szakmacsoportos alapozó gyakorlatok tantárgy nyújtson lehetőséget a könnyűipari szakmacsoport közös gyakorlati ismereteinek elsajátítására, a készségek, képességek fejlesztésére, a pályaválasztási döntés, illetve a szakirányú felsőfokú továbbtanulás előkészítésére és az érettségi utáni szakképzés megalapozására. A sokszínű, tartalmas, aktív tanulói magatartást és tanulási élményeket is eredményező könnyűipari gyakorlati tevékenységek mutassák be a szakmák sajátosságait, keltsék fel a tanulók érdeklődését a szakmacsoport iránt, bizonyítsák be számukra az iparág gazdasági jelentőségét, hosszú távú fejlődőképességét. Segítse a tanulókat leendő szakmai szerepük kiválasztásában, megfogalmazásában, egyéni életpályájuk reális megtervezésében. Adjon alkalmakat, teremtsen feladathelyzeteket a tanulóknak képességeik, szakmai tehetségük kibontakoztatására, keltse fel az érdeklődést a szakmai tevékenységek teljesebb köre iránt. Biztosítson lehetőséget a szakmacsoport munkaköreiben szükséges tudatos, felelősségteljes magatartás kialakulásához, a tanulási és szakmai motiváció megerősítéséhez, fejlődéséhez. A tantárgy tanításának célja a szakközépiskolában a könnyűipari szakmacsoporthoz tartozó szakmák alapvető készségeinek elsajátítása, a tanulók műszaki gondolkodásmódjának fejlesztése, az egyes szakterületek alapvető munkafogásainak, manuális tevékenységének megismertetése és gyakoroltatása. Fejlesztési követelmények A tantárgy tanulása során fejlődjenek a tanulók szakmai gyakorlatok elvégzéséhez szükséges képességei, így különösen az ismeretalkalmazó, szintetizáló gondolkodás, az önálló tapasztalatszerzés képessége, a kreativitás, a gyakorlati feladatmegoldó képesség. A szóbeli, az írásos és képi kommunikácóban használják helyesen a szakma kifejezőeszközeit, értsék a szakmai alapfogalmakat, folyamatosan bővítsék a szakmai szókincset. Alakuljon ki, fejlődjön a tanulók szépérzéke, erősödjön meg a saját munkájukkal kapcsolatos igényességük, munkájuk legyen átgondolt, célszerű, biztonságos és eredményes. Munkájuk során szakszerűen tudjanak leírásokat, szakirodalmat, más forrásokat használni. A tantárgyi tevékenység során szokjanak hozzá az önálló szakmai munkához, alakuljon ki az önálló feladatmegoldás képessége, érezzék meg a szakmai munka eredményeinek, sikereinek értékét, örömét. A tantárgy foglalkozásai során alakuljon ki a tanulókban a rendszeres és folyamatos önképzésnek, az eszközök szakszerű használatának az igénye, a felelősségérzet egymás iránt, a társakkal való együttműködési képesség. Munkájuk során fejlődjön szépérzékük, érzékelésük, kézügyességük, munkabírásuk, munkavégzésük legyen egyre fegyelmezettebb, pontosabb. Tanulják meg az eszközök balesetmentes, biztos használatát, tarsák be a munka- és tűzvédelmi szabályokat. A tantárgyi tevékenység során erősödjék a tanulókban a kötelességtudat, a felelősségérzet, a mások munkájának, eredményeinek, teljesítményeinek tisztelete. Lássák meg, hogy a könnyűipari termékek valakinek a személyes tárgyai lesznek, érezzék át saját személyes felelősségüket, lássák meg szakmai tevékenységeik mögött az embert és a természetet, tiszteljék ezek értékeit, ismerjék fel és utasítsák el a környezetszennyező, természetkárosító tevékenységeket, az ilyen magatartást. A szakmai gyakorlati tevékenység során folyamatosan erősödjék a tanulási és szakmai motiváció, váljon tudatos döntéssé a szakmaválasztás. Ismerjék meg, fogadják el és tudatosan alkalmazzák a szakmai tevékenységek végzéséhez szükséges magatartási szabályokat, magatartásformákat. 2001/28/II. szám

Source: https://magyarkozlony.hu/hivatalos-lapok/23bf0639713635e14cc8aa43db6829088ce85135/dokumentumok/d5277dcda9bcd0a068fba784edf69f31f8306729/letoltes